George S. Patton

George Smith PATTON, juna (naskiĝis la 11-an de novembro 1885 en San Gabriel, Kalifornio; mortis la 21-an de decembro 1945 en Heidelberg) estis usona generalo dum la Dua Mondmilito. Li multe okupiĝis pri tankoj kaj modernigo de la tankaj fortoj de la Usona Terarmeo. Kontraŭkomunisto.

 Vivo 
Li estis ĉefkomandanto de la usonaj fortoj dum la nord-afrika surbordiĝo (novembro de 1942), kiel anstataŭiganto de Eisenhower. Oni nomumis lin en marto de 1943 al 2-a usona korpuso, batalanta en Tunizio. Tiu korpuso batalis kun 8-a armeo de Montgomery kontraŭ Tunis.

Li estis komandanto de la 7-a armeo dum la surbordiĝo en Sicilio. Li gvidis la 3-an armeon en bataloj de Normandio (1944). Li havis gravan signifon en kontraŭpuŝo de la ardennek-a ofensivo. Li trapasas en marto de 1945 la Rejnon kaj atingas fine de aprilo la linion de la Danubo.

Li estis kolerema, kuraĝparola, kelkfoje brutala generalo kaj elstara organizanto, komandanto de la taĉmentoj. Li mortis decembre 1945 en aŭtomobila akcidento, post 12 tagoj.

 Kontraŭkomunisto 
Malestimis li komunismon. Konsiderinta redonon de Pollando kaj de Mez-Orienta Eŭropo sub protektorato de Stalin kiel perfidon. Dum konferenco el la 8-a de majo 1945 diris:
Tiu ĉi milito finiĝis precize tie, kie komenciĝis. Sur la korto de hunoj (...)

Politikistoj en Vaŝingtono kaj en Parizo, similaj al stansoldatoj, permesis al ni piedbati unu fiulon, kaj samtempe devigis nin helpi al la sekva, ankoraŭ pli malbona ol tia (...)

Ni gajnis nur vicon da bataloj, sed ne la militon pri paco. Ni bezonos helpon de Ĉionpovulo, se ni devos vivi en la sama mondo kun Stalin kaj liaj sbiroj (...)

Unuafoje de jarcentoj ni permesis al fortoj de Ĝingis-Ĥano eniri al Mezeŭropo kaj Okcidenta Eŭropo (...)

Ni venkis unu malamikon de la homaro, kaj plifortigis la duan, en kiu estas pli multe da malbono kaj furiozo ol en la unua (...)

Kelkiuj en niaj gvidantoj estas simple stultuloj kaj ne havas imagon pri la historio de Rusio. Mi havas dubojn, ĉu ili sciis, ke Rusio ankoraŭ nelongtempe okupis Finnlandon kaj elsuĉis sangon el Pollando. Mi imagas kiel pri ili mokis Stalin, kiam li ĉion akiris dum la konferencoj...

 Elektitaj distingoj 
 Legion of Merit
 Bronza stelo (Usono)
 Ordeno de la Brita Imperio
 Honora legio
 Ordeno de la Blanka Leono

 Fonto 
 Kalendarz Polaka (Kalendaro de polo) redakte de Piotr Szubarczyk, en semajnrevuo "Warszawska Gazeta" (Varsovia Gazeto), 21-a ĝis 27-a de decembro 2018

 Literaturo 
 Ladislas Farago: The last days of Patton, Berkley Books, New York 1982, ISBN 0-425-05388-1
 George Forty: The armies of George S. Patton, Arms & Armour, London 1996, ISBN 1-85409-295-2
 Stanley P. Hirshson: General Patton, Harper Collins, New York 2002, ISBN 0-06-000982-9
 Earle Rice: George Patton, Chelsea House Publ., Philadelphia, Penn. 2004, ISBN 0-7910-7403-X
 Trevor Royle: Patton: Old Blood and Guts. – London : Weidenfeld & Nicolson, 2005. – ISBN 0-297-84676-0

 Eksteraj ligiloj 

 Zagadkowa śmierć generała Pattona  Enigma morto de generalo Patton (pole)
 Paĝo dediĉita al Patton 
 General George Patton Museum 

Patton
Kategorio:Komandoroj de la Honora Legio
Kategorio:Ordeno de la Brita imperio
Kategorio:Personoj de la Dua Mondmilito
Kategorio:Usonaj militistoj de la Unua Mondmilito
Kategorio:Antisemitismo en Usono
Kategorio:Usonaj kontraŭkomunistoj
Kategorio:Kontraŭkomunistoj
Kategorio:Irlandaj usonanoj
Kategorio:Skotaj usonanoj